Document ID: /roh_data/filtered/Billingualer_Corpus_interleaved-de-rm.jsonl.gz/1853

This is a text translated from German to Rumantsch Grischun.
Kommission für Wirtschaft und Abgaben steht hinter dem Neubau eines Grossviehstalls am Plantahof und der Teilrevision des Steuergesetzes

Die grossrätliche Kommission für Wirtschaft und Abgaben hat die in ihrem Zuständigkeitsbereich liegenden Geschäfte für die Oktobersession 2010 des Grossen Rates vorberaten. Die Kommission steht dabei einstimmig hinter dem Neubau eines Grossviehstalls am Plantahof sowie der von der Regierung vorgeschlagenen Teilrevision des kantonalen Steuergesetzes.

Die Kommission für Wirtschaft und Abgaben (WAK) musste für die Oktobersession 2010 des Grossen Rates gleich zwei Sachgeschäfte vorberaten. Zum einen die Botschaft der Regierung zum Neubau eines Grossviehstalls am Landwirtschaftlichen Bildungs- und Beratungszentrum Plantahof und zum anderen die Botschaft zur Teilrevision des Steuergesetzes für den Kanton Graubünden.

Die Kommission hat an einer ersten Sitzung unter dem Vorsitz von Grossrat Heinz Dudli und im Beisein von Regierungsrat Stefan Engler einstimmig beschlossen, dem Grossen Rat den Neubau eines Grossviehstalls am Plantahof zur Genehmigung zu beantragen. An der Sitzung konnte sich die Kommission vor Ort fundiert über das Projekt informieren und sich überzeugen, dass der Bau eines Grossviehstalls für die Zukunft des Plantahofs von grosser Bedeutung und auch notwendig ist. Die bestehenden Stallungen sind in einem schlechten baulichen Zustand und entsprechen nicht mehr dem heutigen landwirtschaftlichen Standard. Ein vom Kanton in Auftrag gegebener Masterplan sieht nun ein etappiertes Vorgehen vor, wonach zuerst die neuen Stallungen, ein Melkstand, Schulungsräume, eine Arena, Kälberboxen sowie Stroh- und Futterlager erstellt werden. Bevor aber mit dem Bau begonnen werden kann, muss der Grosse Rat erst den Kredit von sieben Millionen Franken sprechen. In einer zweiten Etappe, welche aber nicht Gegenstand dieser Botschaft ist, sollen dann noch eine Werkstatt und Wohnungen für die tierbetreuenden Angestellten hinzukommen. Diese müsste dann wiederum dem Parlament zur Genehmigung vorgelegt werden.

In ihrer zweiten Sitzung hat die Kommission im Beisein von Regierungsrat Martin Schmid die Botschaft zur Teilrevision des Steuergesetzes behandelt. Nach der letzten, erst im Juni 2009 durch den Grossen Rat verabschiedeten Teilrevision des Steuergesetzes, wird eine erneute Revision von Nöten, weil das harmonisierte Bundessteuerrecht Änderungen erfahren hat. Zudem soll die Erhebung der Quellensteuer von den Gemeinden auf den Kanton übertragen werden, wie es die Bündner NFA, welche am 7. März 2010 vom Volk abgelehnt wurde, vorgesehen hätte und in diesem Punkt unbestritten war. Letztlich sind vom Bundesgericht zwei Entscheide ergangen, welche eine Anpassung des kantonalen Steuerrechts erfordern, um dessen Verfassungskonformität zu wahren. Die Kommission hat sich eingehend mit der Vorlage auseinandergesetzt und ist zum einstimmigen Schluss gekommen, diese dem Grossen Rat ebenfalls zu Annahme zu empfehlen.

Auskunftsperson:

Kommissionspräsident Heinz Dudli, Tel. 079 248 46 47

Gremium: Kommission für Wirtschaft und Abgaben

Quelle: dt Kommission für Wirtschaft und Abgaben

06.10.2010
La cumissiun per economia e taxas sustegna la construcziun d'ina nova stalla da muvel grond al Plantahof e la revisiun parziala da la lescha da taglia

La cumissiun per economia e taxas dal cussegl grond ha deliberà las fatschentas che pertutgan ses champ d'incumbensas per la sessiun parlamentara d'october 2010. La cumissiun approva unanimamain la construcziun d'ina nova stalla da muvel grond al Plantahof sco er la proposta da la regenza per ina revisiun parziala da la lescha chantunala da taglia.

La cumissiun per economia e taxas (CET) ha stuì predeliberar gist duas fatschentas per la sessiun d'october 2010 dal cussegl grond. Per l'ina la missiva da la regenza davart la construcziun d'ina nova stalla da muvel grond al center da furmaziun e cussegliaziun agricula Plantahof e per l'autra la missiva davart la revisiun parziala da la lescha da taglia per il chantun Grischun.

En ina emprima sesida – sut il presidi da deputà Heinz Dudli ed en preschientscha da cusseglier guvernativ Stefan Engler – ha la cumissiun decidì unanimamain da proponer al cussegl grond d'approvar la construcziun d'ina nova stalla da muvel grond al Plantahof. Durant la sesida ha la cumissiun pudì s'infurmar detagliadamain al lieu davart il project ed ha pudì sa persvader che la construcziun d'ina stalla da muvel grond è fitg impurtanta ed er necessaria per l'avegnir dal Plantahof. Las stallas existentas èn en in fitg nausch stadi architectonic e na correspundan betg pli al standard d'ina agricultura moderna. In plan general ch'il chantun ha incumbensà prevesa ussa in proceder en etappas, tenor il qual vegnan construids l'emprim las novas stallas, ina mulschera, locals da scolaziun, in'arena, claus per ils vadels sco er in deposit da strom e da pavel. Avant ch'ins possia dentant cumenzar a construir, sto il cussegl grond dar liber il credit da set milliuns francs. En ina segunda etappa che n'è dentant betg chaussa da questa missiva, stuessan anc vegnir agiuntads in lavuratori ed abitaziuns per las emploiadas e per ils emploiads che s'occupan dals animals. Er questa etappa stuess puspè vegnir preschentada al parlament per l'approvaziun.

En sia segunda sesida ha la cumissiun – en preschientscha da cusseglier guvernativ Martin Schmid – tractà la missiva davart la revisiun parziala da la lescha da taglia. Suenter l'ultima revisiun parziala da la lescha da taglia ch'è vegnida deliberada pir il zercladur 2009 dal cussegl grond daventa necessaria ina nova revisiun, perquai ch'igl ha dà midadas en il dretg fiscal federal armonisà. Ultra da quai duai l'incassament da la taglia a la funtauna vegnir transferì da las vischnancas al chantun, sco che la nova gulivaziun da finanzas (NGF) grischuna – ch'è vegnida refusada dal pievel ils 7 da mars 2010 – avess previs. En quest punct era la NGF incontestada. Dacurt ha il tribunal federal prendì duas decisiuns che pretendan d'adattar il dretg fiscal chantunal per al pudair mantegnair confurm a la constituziun. La cumissiun è sa confruntada detagliadamain cun il project ed è arrivada unanimamain a la conclusiun da recumandar al cussegl grond d'acceptar il project.

Infurmaziuns:

President da la cumissiun Heinz Dudli, tel. 079 248 46 47

Gremi: cumissiun per economia e taxas

Funtauna: rg cumissiun per economia e taxas

06.10.2010